CELEX: 32006R1056
Language: et
Date: 2006-07-12 00:00:00
Title: Komisjoni määrus (EÜ) nr 1056/2006,  12. juuli 2006 , teatavate kaupade klassifitseerimise kohta kombineeritud nomenklatuuris

13.7.2006   
            
            
               ET
            
            
               Euroopa Liidu Teataja
            
            
               L 192/6
            
         
      KOMISJONI MÄÄRUS (EÜ) nr 1056/2006,
   12. juuli 2006,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise ning mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinfole nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinfo valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinfole, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuli 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 996/2006 (ELT L 179, 1.7.2006, lk 26).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kantav patarei-/akutoitega digitaalne heli- ja videosalvestus- ning taasesitusseade järgmiste ühes korpuses paiknevate põhikomponentidega:
                              
                                          —
                                       
                                       
                                          kõvaketas mälumahuga 30 GB,
                                       
                                    
                                          —
                                       
                                       
                                          värvikuvar ekraani diagonaaliga 6,35 cm (2,5 tolli),
                                       
                                    
                                          —
                                       
                                       
                                          mikrofon ja
                                       
                                    
                                          —
                                       
                                       
                                          raadiovastuvõtja.
                                       
                                    Seade toetab järgmisi formaate: MPEG1, MPEG2, MPEG4, DivX, XviD, WMV, MJPEG, MP3 ja WMA.
                              Selle võib USB-pordi kaudu ühendada automaatse andmetöötlusseadmega meediafailide alla või üles laadimiseks. Samuti saab selle audio-videoliidese (A/V) kaudu eri seadmetega ühendada.
                              Seade võib salvestada kuni 15 000 muusikapala või 120 tundi digitaalset videopilti või kuni 25 000 fotot. Sellega saab ka häält salvestada.
                           
                        
               
                  8521 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8521 ja 8521 90 00 sõnastusega.
                  Kuna seadmel on erifunktsioon, ei või seda klassifitseerida salvestusplokina rubriiki 8471 (grupi 84 märkused 5B ja 5E).
                  Seadme kasutusvõimalusi silmas pidades on selle põhifunktsiooniks videosignaali salvestamine ja taasesitamine, nagu on ette nähtud rubriigis 8521. Seetõttu ei või seda klassifitseerida rubriiki 8520 või 8527.
                  Toode ei ole televisiooni vastuvõtuseade ega ka videomonitor ning seetõttu ei või seda klassifitseerida rubriiki 8528.
                  Kuna seadmel on mujal 85. grupis (rubriigis 8521) täpselt määratletud erifunktsioon, siis ei või seda klassifitseerida rubriiki 8543.
               
            
                  
                              2.
                           
                           
                              Toode, milles on
                              
                                          —
                                       
                                       
                                          vahetatava südamikuga pastapliiats ja
                                       
                                    
                                          —
                                       
                                       
                                          välkmälu mahuga 128 MB ning USB-liides, mida saab automaatse andmetöötlusseadme USB-pordiga ühendada.
                                       
                                    Komponente saab kasutada eraldi.
                           
                        
               
                  8523 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 8523, 8523 90 ja 8523 90 90 sõnastusega.
                  Kaup on liittoode, mis koosneb pastapliiatsist ja USB-välkmälust. Komponentide väärtust arvestades on toode mõeldud peamiselt andmete säilitamiseks (rubriik 8523).
                  USB-välkmälu ülesanne on sama mis elekterkustutusega välkpüsimälukaardil, s.o digitaalandmete ajutine säilitamine (sh MP3-failid). USB-liidese olemasolu ei muuda seda funktsiooni. USB-välkmälu ei ole seega automaatne andmetöötlusseade ega selle plokk. Nii ei või seda klassifitseerida rubriiki 8471 (grupi 84 märkus 5E).
               
            
                  
                              3.
                           
                           
                              Toode, milles on
                              
                                          —
                                       
                                       
                                          üksnes mehhaanilise näidikuga käekell ja
                                       
                                    
                                          —
                                       
                                       
                                          välkmälu mahuga 128 MB ning USB-liides, mida saab automaatse andmetöötlusseadme USB-pordiga ühendada.
                                       
                                    Komponente saab kasutada eraldi.
                           
                        
               
                  8523 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 8523, 8523 90 ja 8523 90 90 sõnastusega.
                  Kaup on liittoode, mis koosneb käekellast ja USB-välkmälust. Komponentide väärtust arvestades on toode mõeldud peamiselt andmete säilitamiseks (rubriik 8523).
                  USB-välkmälu ülesanne on sama mis elekterkustutusega välkpüsimälukaardil, s.o digitaalandmete ajutine säilitamine (sh MP3-failid). USB-liidese olemasolu ei muuda seda funktsiooni. USB-välkmälu ei ole seega automaatne andmetöötlusseade ega selle plokk. Nii ei või seda klassifitseerida rubriiki 8471 (grupi 84 märkus 5E).
               
            
                  
                              4.
                           
                           
                              Kaht serva pidi omavahel kokku ühendatud kaheksa väikest plastkuubikut 48 tahuga.
                              Kuubikute asendit muutes on võimalik moodustada õigete piltidega geomeetrilisi kujundeid.
                           
                        
               
                  9503 60 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9503, 9503 60 ja 9503 60 90 sõnastusega.
                  Kuna kuubikute asendit tuleb õigete piltide saamiseks muuta, võib toodet käsitada mosaiikpildina.